ভারতে সামাজিক ক্ষেত্রে কাজ করা সংস্থাগুলির মান আরও বৃদ্ধি হওয়া উচিত বলে মনে করেন স্বপ্নিল। দেখা যায়, এই ধরনের সংস্থাগুলির অধিকাংশ কিছু শুকনো তথ্য সংগ্রহকেই বেশি গুরুত্ব দিয়ে ফেলছে। পিছিয়ে পড়া শ্রেণির মানুষের সঙ্গে সেভাবে মুখোমুখি সংযোগ গড়ে উঠছে না। অথচ এ ব্যাপারে খুব একটা ভাবিতও নয় অর্থদানকারী সংস্থা বা স্বেচ্ছাসেবী সংস্থাগুলি। তথ্য সংগ্রহ আর রিপোর্ট তৈরি, এর মধ্যেই সীমাবদ্ধ থেকে যাচ্ছে ব্যাপারটা। সেখানেই নজর দিতে চায় ধওয়ানি। তথ্য সংগ্রহের মতো মেকানিক্যাল কাজ ছেড়ে কর্মীরা আরও বেশি মনোনিবেশ করুক গ্রামীণ সমস্যার বিষয়ে জানতে। এজন্য তাঁরা সফটওয়্যার তৈরি করতে চান আঞ্চলিক ভাষাতেই। যাতে খুব বেশি পড়াশোনা না জানা ব্যক্তিও এর সুবিধা নিতে পারেন।